CELEX: 32015D2189
Language: hr
Date: 2015-11-25 00:00:00
Title: Provedbena odluka Komisije (EU, Euratom) 2015/2189 оd 25. studenoga 2015. o odobrenju Španjolskoj da ne uzima u obzir određene kategorije transakcija za izračun osnovice vlastitih sredstava od PDV-a (priopćeno pod brojem dokumenta C(2015) 8179)

27.11.2015   
            
            
               HR
            
            
               Službeni list Europske unije
            
            
               L 312/23
            
         PROVEDBENA ODLUKA KOMISIJE (EU, Euratom) 2015/2189
   оd 25. studenoga 2015.
   o odobrenju Španjolskoj da ne uzima u obzir određene kategorije transakcija za izračun osnovice vlastitih sredstava od PDV-a
   
      
         (priopćeno pod brojem dokumenta C(2015) 8179)
      
   
   (Vjerodostojan je samo tekst na španjolskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. prvu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 376. Direktive Vijeća 2006/112/EZ (2) Španjolska može nastaviti izuzimati od PDV-a usluge koje isporučuju autori, navedeni u točki 2. Priloga X. dijela B, i transakcije navedene u točkama 11. i 12. Priloga X. dijela B., u skladu s uvjetima koji se primjenjuju u toj državi članici na dan 1. siječnja 1993.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (2)
            
            
               Španjolska je zatražila odobrenje da ne uzima u obzir usluge autora jer ne može točno izračunati osnovicu vlastitih sredstava od PDV-a za transakcije iz točke 2. Priloga X. dijela B Direktive 2006/112/EZ. Taj bi izračun vjerojatno uključivao neopravdane administrativne izdatke u odnosu na učinak tih transakcija na ukupnu osnovicu vlastitih sredstava od PDV-a Španjolske. Španjolskoj bi stoga trebalo odobriti da ne uzima u obzir usluge koje isporučuju autori.
            
         
               (3)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenja,
            
         DONIJELA JE OVU ODLUKU:
   Članak 1.
   Za izračun osnovice vlastitih sredstava od PDV-a od 1. siječnja 2015. do 31. prosinca 2019. Španjolskoj se odobrava da ne uzima u obzir transakcije iz točke 2. Priloga X. dijela B (autori) Direktive 2006/112/EZ.
   Članak 2.
   Ova je Odluka upućena Kraljevini Španjolskoj.
   
      Sastavljeno u Bruxellesu 25. studenoga 2015.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).